open-index/open-wikipedia-markdown huggingface dataset:
பெரிய திருவடி

**பெரிய திருவடி** , ஸ்ரீவைஷ்ணவ சம்பிரதாயத்தில் கருடனைப் பெரிய திருவடி என்றும், அனுமனை **[[சிறிய திருவடி]]** என்றும் அழைப்பர். திருமாலின் வாகனமான கருடனுக்கு ஸ்ரீ வைணவ மரபில் வழங்கும் சிறப்புப் பெயர் ஆகும்....திருமாலின் வாகனமாக என்றும் எப்போதும் அவருக்குத் தொண்டு செய்துக்கொண்டிருப்பதால் திருமாலின் அடி(யார்) என்று புகழப்பட்டு, திருமாலை சுமந்து செல்லும் பெரும் பாக்கியத்தைப் பெற்றதால் 'திரு' என்ற சிறப்புச் சொல்லையும் சேர்த்து திருவடி (திரு+அடி) எனப்பட்டார்
.]கருடன் திருமாலுக்கு செய்துவரும் சிறப்பான தொண்டின் காரணமாக அவர் **கருடாழ்வார்** என்றும் குறிப்பிடப்படுகிறார்கள்.
## இதனையும் காண்க
* சிறிய திருவடி
## மேற்கோள்கள்

## வெளி இணைப்புகள்
* பெரிய திருவடி என போற்றப்படும் கருடாழ்வாரின் மகத்துவம்
*சிறிய திருவடி மற்றும் பெரிய திருவடி விளக்கக் காணொளி

பகுப்பு:வைணவ சமயம்
சிறிய திருவடி

**சிறிய திருவடி**, இறைவன் திருமாலின் இராமாவதாரத்தில், இராமனின் அடியாரான அனுமனுக்கு ஸ்ரீ வைஷ்ணவ சம்பிரதாயத்தில் வழங்கும் சிறப்புப் பெயர் ஆகும்....இராமனிடத்தில் அளவற்ற பக்தி கொண்டவராய், தேவைப்படும் போதெல்லாம் அவரைச் சுமந்தும், இணை பிரியாமல் எப்போதும் அவருக்குத் தொண்டு செய்ததால் திருமாலின் அடி(யார்) என்று புகழப்பட்டு, இராமனுக்குத் தொண்டு செய்து அவரை சுமக்கும் பாக்கியத்தையும் பெற்றதால் 'திரு' என்ற சிறப்புச் சொல்லையும் சேர்த்து திருவடி (திரு + அடி) எனப்பட்டார்.. 

## இதனையும் காண்க
* பெரிய திருவடி
*  ஸ்ரீவைஷ்ணவம்
## மேற்கோள்கள்

## வெளி இணைப்புகள்
*சிறிய திருவடி மற்றும் பெரிய திருவடி விளக்க காணொளி] 

பகுப்பு:வைணவ சமயம்
ஷீலா பாலாஜி

**ஷீலா பாலாஜி** (*Sheela Balaji*)  சுவாமி தயானந்த சரஸ்வதியால், கிராமப்புற மக்களுக்கான கல்வி, கலை, மருத்துவநல தொண்டுகளுக்காக, 2000 ஆம் ஆண்டில் தொடங்கப்பட்ட இயக்கமான தொண்டுக்கான அகில இந்திய இயக்கம் என்ற அரசு சாரா, இலாப நோக்கமற்ற தொண்டு நிறுவனத்தை நடத்தி வருகிறார். நாரி சக்தி விருது பெற்ற இவர் தி. வே. சுந்தரம் ஐயங்காரின் பேத்தியாவார்.

## வாழ்க்கை
தொண்டுக்கான அகில இந்திய இயக்கத்தின் நிர்வாக அறங்காவலர் மற்றும் தலைவராக]] இருக்கிறார். இந்த மையம் தமிழ்நாட்டின் திருவாரூர் மாவட்டம் மஞ்சக்குடி கிராமத்தில் ஒரு பெரிய பள்ளியை நடத்தி வருகிறது. மேலும் இந்தியா முழுவதும் 100 விடுதிகளையும் கொண்டுள்ளது. சீலா பாலாஜி சுவாமி தயானந்தா கல்வி அறக்கட்டளையின் பொறுப்பாளராகவும் உள்ளார்.

2011 ஆம் ஆண்டில், சுவாமி *தயானந்த சரஸ்வதி: பங்களிப்புகள் மற்றும் எழுத்துக்கள்* என்ற இவரது புத்தகம் வெளியிடப்பட்டது.

ஷீலா பாரம்பரிய உள்நாட்டு அரிசி வகைகளை பயிரிடத் தொடங்கினார். 2013 ஆம் ஆண்டில், மஞ்சக்குடியில் தானியங்களைக் கொண்டாட ஒரு திருவிழாவை ஏற்பாடு செய்தார். இது பழைய அரிசி வகைகளை மீண்டும் கண்டுபிடிக்க வழிவகுத்தது.

2018 ஆம் ஆண்டில், இவருக்கு நாரி சக்தி புரஸ்கார் வழங்கப்பட்டது. இந்த விருதை இந்தியக் குடியரசுத் தலைவர் ஜனாதிபதி ராம் நாத் கோவிந்த் புதுதில்லியில் உள்ள குடியரசுத் தலைவர் இல்லத்தில் வழங்கினார். இவ்விழாவில் இந்திய பிரதமர் நரேந்திர மோதி கலந்து கொண்டார். இந்த ஆண்டு சுமார் 40 நபர்கள் அல்லது அமைப்புகள் கௌரவிக்கப்பட்டனர். அவர்கள் விருதுடன் ரூ 100,000 பரிசையும் பெற்றனர்.

## மேற்கோள்கள்

பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:டிவிஎஸ் குடும்பம்
பன்னாட்டு இயற்பியல் நிறுவனம்

**பன்னாட்டு இயற்பியல் நிறுவனம்** (*International Institute of Physics*) பிரேசில் நாட்டின் இரியோ கிராண்டே டோ நோர்தே மாநிலத்தில் உள்ள கூட்டமைப்பு பல்கலைக்கழகத்தின் ஓர் ஆராய்ச்சி அலகாகும். இது பிரேசிலின் நத்தால் நகரத்தில் அமைந்துள்ளது. வலிமையான பன்னாட்டு கண்ணோட்டத்துடன், கோட்பாட்டு இயற்பியலின் எல்லைப் பகுதிகளில் இந்நிறுவனம் நிரந்தரமாக கவனம் செலுத்துகிறது. வழக்கமான பயிற்சிப் பட்டறைகள், பள்ளிகள், மாநாடுகள் மற்றும் பொது விரிவுரைகளை  இந்நிறுவனம் ஊக்குவிக்கிறது. பன்னாட்டு இயற்பியல் நிறுவனத்தின் கிளைகள் திறப்புகளுக்கான விண்ணப்பதாரர்கள் திறந்த போட்டி ஆட்சியின் கீழ் பன்னாட்டு நிபுணர்களால் தேர்ந்தெடுக்கப்படுகின்றனர்.

## மேற்கோள்கள்

## வெளி இணைப்புகள்
* 

பகுப்பு:இயற்பியல் அமைப்புகள்
பகுப்பு:கல்வித் துறைகள்
பகுப்பு:பிரேசிலியப் பொருளியல்
பகுப்பு:ஆய்வு நிறுவனங்கள்
பகுப்பு:நாடுகள் வாரியாக அறிவியலும் தொழினுட்பமும்
மீனார் 1 அணை

**மீனார் 1 அணை** (*Meenar-1 Dam*) என்பது இந்தியாவின் கேரளாவில் பத்தனம்திட்டா மாவட்டத்தின் சீதத்தோடு கிராமத்தில் மீனாறூ ஆற்றின் குறுக்கே கட்டப்பட்ட ஒரு பைஞ்சுனை, ஈர்ப்பு அணை ஆகும். இது சபரிகிரி நீர்மின் திட்டத்தின் ஒரு பகுதியாகக் கட்டப்பட்ட நீர் திசைதிருப்பல் அணை ஆகும்.

சபரிகிரி நீர்மின் திட்டம் (340 மெகாவாட்) கேரளாவின் இரண்டாவது பெரிய நீர்மின் திட்டமாகும். இது பத்தனம்திட்டா மாவட்டத்தில் அமைந்துள்ளது. இந்த அணை சபைகிரி பெருக்குதல் திட்டத்தின் ஒரு பகுதியாகக் கட்டப்பட்டது. இந்த நீர்த்தேக்கம் குள்ளாறு-கவி நீர்த்தேக்கத்திலிருந்தும் அதன் நீர்ப்பிடிப்புப் பகுதியிலிருந்தும் தண்ணீரைப் பெறுகிறது. இந்த நீர்த்தேக்கத்திலிருந்து நீர் ஒரு சுரங்கப்பாதை வழியாக மீனாறு 2 நீர்த்தேக்கம் நோக்கித் திருப்பி விடப்படுகிறது. பம்பைக்குச் செல்லும் ஆறுகள் மூலம் இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி வழியாகப் பாய்கிறது.

## விவரக்குறிப்புகள்

* ஆற்றுப் படுகை: பம்பை
* அணையிலிருந்து நீர் செல்லும் ஆறு: பம்பை
* திட்டத்தின் பெயர்: சபரிகிரி நீர்மின் திட்டம்
* வகைப்பாடு: நடுத்தர உயர அணை
* அதிகபட்ச நீர் மட்டம்: 1077.2 மீ
* முழு நீர்த்தேக்க நிலை: 1076.0 மீ
* நீர் சேமிப்பு: 0.03 Mm3
* உயர் மட்டம்: 1076.0 மீ
* ஆற்று நீர் வெளியேற்றம்: பம்பை

## மேற்கோள்கள்

பகுப்பு:Coordinates on Wikidata
பெட்ரோனாஸ் குழுவிசை அரங்கம்

**பெட்ரோனாஸ் குழுவிசை அரங்கம்** (மலாய்; *Dewan Filharmonik Petronas*; ஆங்கிலம்: *Petronas Philharmonic Hall*) என்பது மலேசியா, கோலாலம்பூர், கோலாலம்பூர் மாநகர மையத்தில் (**KLCC**) கட்டப்பட்ட மலேசியாவின் முதல் கச்சேரி அரங்கம் ஆகும். 

இந்த அரங்கம் மலேசிய பில்லார்மோனிக் இசைக்குழுவிற்கு *(Malaysian Philharmonic Orchestra)* சொந்தமான அரங்கமாகும். நியூயார்க் பில்லார்மோனிக் *(New York Philharmonic),* பிலடெல்பியா ஆர்கெஸ்ட்ரா *(Philadelphia Orchestra),* பிபிசி சிம்பொனி *(BBC Symphony)* மற்றும் வியன்னா சிம்பொனி *(Vienna Symphony)* போன்ற உலகின் பல முன்னணி இசைக் குழுக்கள் இந்த அரங்கத்தில் கச்சேரிகளை நடத்தியுள்ளன.

## பொது

19-ஆம் நூற்றாண்டின் ஐரோப்பிய பாரம்பரிய இசை அரங்குகளின் வடிவமைப்பு அடிப்படையில் பெட்ரோனாஸ் குழுவிசை அரங்கம் சீசர் பெல்லி *(Cesar Pelli)* என்பவரால் வடிவமைக்கப்பட்டது. இந்த அரங்கம் 920 இருக்கைகளைக் கொண்டுள்ளது; மற்றும் அரங்க இருக்கைகள், சதுக்க இருக்கைகள், கூட்டாண்மை அறைத் தொகுதிகள் *(Corporate Suites)* மற்றும் அரச அறைகள் என பல்வேறான இருக்கை வசதிகள் உள்ளன.

மேடையின் தளம் நெகிழ்வுத் தன்மைக்காக சிறப்பான முறையில் வடிவமைக்கப்பட்டுள்ளது. அந்த மேடைத்தளம் ஏறக்குறைய 297 மீ2 பரப்பளவைக் கொண்டது; மேலும் 369 மீ2 வரை அகலப் படுத்தலாம். 45 இசைக்கலைஞர்களுக்கு இடமளிக்கும் வகையில் மேடைத் தளம் வடிவமைக்கப்பட்டுள்ளது.

## வரலாறு
பெட்ரோனாஸ் இரட்டைக் கோபுரங்களின் அடிப்படைத் தளத்தின் ஒரு பகுதியாக 1 சனவரி 1995 அன்று பெட்ரோனாஸ் குழுவிசை அரங்கத்தின் கட்டுமானம் தொடங்கியது. ஓர் ஆண்டு கழித்து, 1996-ஆம் ஆண்டு அதே தேதியில் கட்டுமானம் நிறைவடைந்தது; மேலும் 1997-ஆம் ஆண்டு வரை புதுப்பிக்கும் வேலைகள் நடைபெற்றன.

மலேசிய குழுவிசைக் குழுவின் *(Malaysian Philharmonic Orchestra)* புரவலர் துன் டாக்டர். சித்தி அஸ்மா முகமட் அலி; மற்றும் அவரின் கணவர் மலேசியப் பிரதமர் துன் டாக்டர் மகாதீர் முகமது ஆகியோரால் 17 ஆகஸ்டு 1998 அன்று பெட்ரோனாஸ் குழுவிசை அரங்கம் முறைப்படி பொதுமக்களுக்காகத் திறக்கப்பட்டது.

## காட்சியகம்

File:The interior of Petronas Philharmonic Hall (2).jpg
TWIN TOWER.jpg
Dewan Filharmonik Petronas (180043029).jpeg
File:Entrance of Petronas Philharmonic Hall.jpg
Petronas Philharmonic Hall in February 2020.jpg


## மேலும் காண்க
* கோலாலம்பூர் மாநாட்டு மையம்
* சூரியா கேஎல்சிசி
* மெக்சிஸ் கோபுரம்
* கேஎல்சிசி பூங்கா
* கேஎல்சிசி நீர்வாழ் உயிரினக் காட்சியகம்

## மேற்கோள்கள்

## வெளி இணைப்புகள்

* Official website
* Malaysian Philharmonic Orchestra official website
* Petronas Philharmonic Hall project description

பகுப்பு:கோலாலம்பூர்
பகுப்பு:கோலாலம்பூர் சுற்றுலா இடங்கள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
எக்சோன் மோபில் கோபுரம்

**எக்சோன் மோபில் கோபுரம்** (மலாய்; *Menara ExxonMobil*; ஆங்கிலம்: *ExxonMobil Tower*) என்பது  மலேசியா, கோலாலம்பூர் மாநகர மையத்தில் அமைந்துள்ள ஒரு வானளாவிய கட்டிடமாகும். முன்பு மெனாரா எஸ்ஸோ (*Menara Esso*) என்று அழைக்கப்பட்டது. 

இந்தக் கட்டிடம் தற்போது மலேசிய எக்சோன் மோபில் *(ExxonMobil Malaysia)* நிறுவனத்தின் தலைமையகமாக உள்ளது. 

## பொது
இந்த எக்சோன் மோபில் கோபுரம்தான், கோலாலம்பூர் மாநகர மையத்தில் கட்டி முடிக்கப்பட்ட முதல் கட்டிடமாகும். 

இந்தக் கோபுரத்தை கட்டிய பிறகுதான், கேஎல்சிசி பூங்கா, சூரியா கேஎல்சிசி, மெக்சிஸ் கோபுரம், பெட்ரோனாஸ் கோபுரங்கள் கட்டப்பட்டன. 

30-அடுக்கு மாடிகளைக் கொண்ட எக்சோன் மோபில் கோபுரம், செவ்வக வடிவத்தில் கட்டப்பட்டு உள்ளது. இதன் உயரம் 126 மீ (413 அடி).

## அமைவு

எக்சோன் மோபில் கோபுரத்தின் சுற்றுப்புறங்கள்  மென்மையான இயற்கைத் தன்மையைப் பிரதிபலிகின்றன. 

இங்கிருந்து கேஎல்சிசி பூங்காவிற்குச் செல்லும் நடைபாதையின் இரு மருங்கிலும் அழகிய மரங்கள் வரிசை வரிசையாக நடப்பட்டு உள்ளன.

## காட்சியகம்
 
KLCC Park, Kuala Lumpur.jpg


## மேலும் காண்க
* பெட்ரோனாஸ் குழுவிசை அரங்கம்
* கோலாலம்பூர் கோபுரம்
* கோலாலம்பூர் மாநகர மையம்
* மெர்டேக்கா 118
* மே பேங்க் கோபுரம்

## மேற்கோள்கள்

## வெளி இணைப்புகள்

* Maxis Website

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோபுரங்கள்
கத்தல் மக்களவைத் தொகுதி

**கத்தல் மக்களவைத் தொகுதி** (*Ghatal Lok Sabha constituency*) இந்திய நாடாளுமன்றத்தின் கீழ் சபையின் 543 தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள கத்தல் பகுதியினை அடிப்படையாகக் கொண்டது. கத்தல் மக்களவைத் தொகுதியின் ஆறு சட்டமன்றத் தொகுதிகள் மேற்கு மிட்னாபூர் மாவட்டத்திலும், ஒரு தொகுதி கிழக்கு மிட்னாபூரிலும் உள்ளது. மேற்கு வங்காளத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, பன்சுகுரா மக்களவைத் தொகுதி நீக்கப்பட்டு, புதிதாகக் கத்தல் மக்களவைத் தொகுதி உருவாக்கப்பட்டது. 1951 முதல் 1977 வரை கத்தல் தொகுதி செயல்பாட்டிலிருந்தது.

## சட்டமன்றத் தொகுதிகள்
கத்தல் மக்களவைத் தொகுதி (நாடாளுமன்றத் தொகுதி எண் 32) பின்வரும் சட்டமன்றப் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

1977-2009 காலகட்டத்தில் அப்பகுதியைச் சேர்ந்த நாடாளுமன்ற உறுப்பினர்களுக்கு பான்சுகுரா மக்களவைத் தொகுதியைப் பார்க்கவும்.

## தேர்தல் முடிவுகள்

### [[18வது மக்களவை]] தேர்தல்-[[2024 இந்தியப் பொதுத் தேர்தல்|2024 பொதுத் தேர்தல்]]

                                                                                               

                                                                                            

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* லோக்சபா தேர்தல் 2019 முடிவுகள்

பகுப்பு:மேற்கு வங்காள மக்களவைத் தொகுதிகள்
பாலக்காடு சந்திப்பு தொடருந்து நிலையம்

**பாலக்காடு சந்திப்பு** (முன்னர் **ஒலவக்கோடு சந்திப்பு**) (நிலைய குறியீடு: PGT) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-2 வகை இந்திய தொடருந்து நிலையம் ஆகும். இது கேரளத்தின், பாலக்காட்டில் உள்ள ஒரு மிகப்பெரிய தொடருந்து நிலையமாகும். இது கேரளத்தில் உள்ள மிகப்பெரிய தொடருந்து நிலையங்களில் ஒன்றாகும். மேலும் இது மாவட்டத்தின் இரண்டாவது பெரிய தொடருந்து நிலையமாகும். தூய்மை இந்தியா இயக்கம்  நடத்திய கணக்கெடுப்பு ஆய்வின்படி, பாலக்காடு சந்திப்பு கேரள மாநிலத்தின் தூய்மையான தொடருந்து நிலையம் ஆகும். பாலக்காடு சந்திப்பு கேரளத்தின் பாலக்காடு நகரின் முக்கிய தொடருந்து நிலையமாகவும், பாலக்காடு நகரத்தில் உள்ள நகர தொடருந்து நிலையத்துக்கு அடுத்து இரண்டாம் நிலை தொடருந்து நிலையமாகவும் செயல்படுகிறது.

## அமைவிடம்
thumb|பாலக்காடு சந்திப்பு வான்வழிக் காட்சி
இந்த நிலையமானது பாலக்காடு அரசு போக்குவரத்துக் கழக பேருந்து நிலையத்திலிருந்து   தொலைவில் அமைந்துள்ளது. பாலக்காடு நகரின் புறநகர் பகுதியான ஒலவக்கோடு, பாலக்காட்டை கோழிக்கோடுடன் இணைக்கும் 966 எண் தேசிய நெடுஞ்சாலையில் அமைந்துள்ளது. இந்த நிலையம்  பாலக்காடு தொடருந்து கோட்டத்தில் அமைந்துள்ளது. இது இந்திய இரயில்வேயின்  தென்னக இரயில்வே மண்டலத்தின் முக்கியமான தொடருந்து நிலையங்களில்  ஒன்றாகும்.

## பாதைகள்
பாலக்காடு சந்திப்பானது  ஜோலார்பேட்டை-ஷோறனூர் வழித்தடத்தில் அமைந்துள்ளது. மேலும் பாலக்காடு–மதுரை பாதையின் ஒரு நிறுத்தமாகவும் உள்ளது. இந்த நகரத்திற்கு சேவை செய்யும் மற்றொரு நிலையமாக பாலக்காடு நகர தொடருந்து நிலையம் உள்ளது.

## உள்கட்டமைப்பு
இந்த நிலையமானது ஐந்து நடைமேடைகளைக் கொண்டுள்ளது. 1, 2, 3 ஆகிய நடைமேடைகள் பாலக்காடு நகரம், ஷொர்ணூர், திருச்சூர் நோக்கி செல்லும் தொடருந்துகளுக்குப் பயன்படுத்தப்படுகின்றன. 4, 5 நடைமேடைகள் முதன்மையாக  சென்னை நோக்கி செல்லும் தொடருந்துகளுக்குப் பயன்படுத்தப்படுகின்றன.

## மெமு கொட்டகை
மெயின்லைன் எலக்ட்ரிக் மல்டிபிள் யூனிட் மெமு மெமு கொட்டகை புறநகர் தொடருந்துகளைப் பராமரிப்பதற்காக உள்ளது. மேலும் இது மாநிலத்தின் முதல் மெமு கொட்டகை ஆகும்.

## மேற்கோள்கள்

## வெளி இணைப்புகள்

பகுப்பு:பாலக்காடு தொடருந்து கோட்டம்
பகுப்பு:பாலக்காடு மாவட்டத்திலுள்ள தொடருந்து நிலையங்கள்
கிரென்னரைட்டு

**கிரென்னரைட்டு** (*Krennerite*) என்பது AuTe2 to Au3AgTe8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நேர்ச்சாய்சதுரத் திண்மமாக காணப்படும் இக்கனிமம் ஒரு தங்க தெலூரைடு கனிமமாகும். இதன்  கட்டமைப்பில் மாறுபட்ட அளவு வெள்ளியும் கொண்டிருக்கும். இதன் மூலக்கூற்று வாய்ப்பாடு AuTe2 ஆகும். ஆனால் தங்கத்துடன் 24% வரை வெள்ளி கலந்திருக்கும் மாதிரி கனிமம் கண்டறியப்பட்டது ([Au0.77Ag0.24]Te2). வேதியியல் ரீதியாக ஒத்த தங்கம்-வெள்ளி தெலூரைடுகளான கேலவெரைட்டு மற்றும் சில்வணைட்டு ஆகிய இரண்டும் ஒற்றைச்சரிவச்சுப் படிக அமைப்பில் உள்ளன, அதேசமயம் கிரென்னரைட்டு நேர்ச்சாய்சதுரப் படிகக் கட்டமைப்பில் உள்ளது. 

பன்னாட்டு கனிமவியல் சங்கம் கிரென்னரைட்டு கனிமத்தை Knn என்ற குறியீட்டால் அடையாளப்படுத்துகிறது.

கிரென்னரைட்டு கனிமத்தின் நிறம்  வெள்ளி-வெள்ளை முதல் பித்தளை-மஞ்சள் வரை மாறுபடும். இது 8.62 என்ற ஒப்படர்த்தி அளவும்  2.5 என்ற மோவின் கடினத்தன்மை அளவும் கொண்டுள்ளது. உயர் வெப்பநிலையிலான நீர் வெப்ப சூழல்களில் தோன்றுகிறது. 

கிரென்னரைட்டு கனிமம் 1878 ஆம் ஆண்டில் உருமேனியாவின் சாகரம்ப்பு கிராமத்திற்கு அருகில் கண்டுபிடிக்கப்பட்டது. மேலும் அங்கேரிய கனிமவியலாளர் இயோசப்  கிரென்னரால் (1839-1920) முதன் முதலில் விவரிக்கப்பட்டது. 

## மேற்கோள்கள்

*G. Tunnell and K. J. Murata, American Mineralogist 35, 359–384 (1950).
*Structure of Krennerite retrieved 6-26-05
*Euromineral retrieved 6-26-05

பகுப்பு:வெள்ளி கனிமங்கள்
பகுப்பு:தங்கத்தின் கனிமங்கள்
பகுப்பு:தெலூரைடு கனிமங்கள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
மீனாறு 2 அணை

**மீனாறு 2 அணை** (*Meenar-2 Dam*) என்பது இந்தியாவின் கேரளாவில் பத்தனம்திட்டா மாவட்டத்தின் சீதத்தோடு கிராமத்தில் பம்பை ஆற்றின் துணை ஆறான மீனாறு ஆற்றின் குறுக்கே கட்டப்பட்ட ஒரு பைஞ்சுதை, ஈர்ப்பு வகை அணையாகும். இந்த அணை சபைகிரி மேம்பாட்டுத் திட்டத்தின் ஒரு பகுதியாகக் கட்டப்பட்டுள்ளது.

சபரிகிரி நீர்மின் திட்டம் (340 மெகாவாட்) கேரளாவின் இரண்டாவது பெரிய நீர்மின் திட்டமாகும். இது பத்தனம்திட்டா மாவட்டத்தில் அமைந்துள்ளது. இந்த நீர்த்தேக்கம் மீனாறு 1 நீர்த்தேக்கத்திலிருந்தும் அதன் நீர்ப்பிடிப்புப் பகுதியிலிருந்தும் தண்ணீரைப் பெறுகிறது. இந்த நீர்த்தேக்கத்திலிருந்து திறக்கப்படும் நீர் திறந்த நிலைக் கால்வாய் வழியாகப் பம்பை அணைக்குத் திருப்பி விடப்படுகிறது. இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகைப்பள்ளி ஆகிய வட்டங்கள் வழியாக நீர் திறக்கப்படுகிறது.

## விவரக்குறிப்புகள்

* ஊராட்சி: சீதத்தோடு
* வகைப்பாடு: நடுத்தர உயரம்
* ஆற்றுப் படுகை: பம்பை
* அணையிலிருந்து நீர் விடுவிக்கப்படும் ஆறு: பம்பை
* திட்டத்தின் பெயர்: சபரிகிரி நீர்மின் திட்டம்
* அதிகபட்ச நீர் மட்டம்: 1043.5 மீ
* முழு நீர்த்தேக்க நிலை: 1041.5 மீ
* நீர் சேமிப்பு: 0.06 Mm3
* உயர் மட்ட மட்டம்: 1041.5 மீ
* நீர் வெளியேற்றம்: 1, வட்ட வகை, 60 செமீ விட்டம்

## மேற்கோள்கள்

பகுப்பு:Coordinates on Wikidata
இலெக்ராண்டைட்டு

**இலெக்ராண்டைட்டு** (*Legrandite*) என்பது Zn2(AsO4)(OH)·(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாக ஆர்சனேட்டு கனிமமாக இது வகைப்படுத்தப்படுகிறது.

பன்னாட்டு கனிமவியல் சங்கம் இலெக்ராண்டைட்டு கனிமத்தை Leg என்ற குறியீட்டால் அடையாளப்படுத்துகிறது.

ஆர்சனிக்கு கலந்துள்ள துத்தநாகப் படிவுகளின் ஆக்சிசனேற்ற மண்டலத்தில் இது ஓர் அசாதாரணமான  இரண்டாம் நிலை கனிமமாகும். கிராணைட்டு வகை பெக்மாடைட்டு பாறைகளில் அரிதாகவே காணப்படுகிறது. அடமைட்டு, பாராடமைட்டு, கோட்டிகைட்டு, சிகோரோடைட்டு, இசுமித்சோனைட்டு, லைட்டீட்டு, ரெனைரைட்டு, பார்மகோசிடெரைட்டு, ஆரிசல்சைட்டு, சிடெரைட்டு,  கோதைட்டு  பைரைட்டு ஆகிய கனிமங்களுடன் கலந்து காணப்படுகிறது. நமீபியாவின் திசுமேபு நகரம், மெக்சிகோவின் துராங்கோ மாநிலத்தில் உள்ள ஒச்சூவேலா சுரங்கம், அமெரிக்காவின் நியூ செர்சி மாநில சுடெர்லிங்கு இல் சுரங்கம் ஆகிய இடங்களில் கிடைக்கிறது. 

முதன்முதலில் 1934 ஆம் ஆண்டில் மெக்சிகோவின் நியூவோ லியோன் மாநிலத்திலுள்ள புளோர் டி பெனா சுரங்கத்தில் இலெக்ராண்டைட்டு கண்டறியப்பட்டது. இலூயிஸ் சி.ஏ. இலெக்ராண்ட்டு ஒரு பெல்ச்சிய நாட்டு  சுரங்கப் பொறியாளர் ஆவார். இவர் நினைவாக கனிமத்திற்கு இலெக்ராண்டைட்டு எனப் பெயரிடப்பட்டது. 

## மேற்கோள்கள்

பகுப்பு:துத்தநாகக் கனிமங்கள்
பகுப்பு:ஆர்சனேட்டு கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
வெள்ளத்தூவல் அணை

**வெள்ளத்தூவல் அணை** (*Vellathooval Dam*) என்பது இந்தியாவின் கேரளாவில் இடுக்கி மாவட்டத்தில் உள்ள தேவிகுளம் வட்டத்தில் உள்ள வெள்ளத்தூவல் கிராமத்தில் முத்திரப்புழா ஆற்றின் மீது கட்டப்பட்ட ஒரு நீர் திசைதிருப்பல் அணை. ஆழமான பகுதியிலிருந்து அணையின் உயரம் 16 மீட்டரும் நீளம் 75 மீட்டரும் ஆகும். செங்குளம் மின் நிலையத்திலிருந்தும் முத்திரப்புழா ஆற்றிலிருந்தும் வெள்ளத்தூவல் அணைக்கு நீர் வெளியேற்றப்படுகிறது. இந்த அணையிலிருந்து நீர் ஒரு கால்வாய் அமைப்பு மூலம் பன்னியாறு அருகே உள்ள மின் நிலையத்திற்குத் திருப்பி விடப்படுகிறது. நீரோட்டம் நீர் மின்சாரத்தை உருவாக்கப் பயன்படுத்தப்பட்ட பிறகு, மீண்டும் ஆற்றில் விடப்படுகிறது. இந்த அணை கேரளாவின் இடுக்கி மாவட்டத்தில் உள்ள முக்கிய சுற்றுலாத் தலங்களில் ஒன்றாகும்.

## விவரக்குறிப்புகள்
* அட்சரேகை: 10 0 0′39" வ
* தீர்க்கரேகை: 77 0 01′58" கி
* ஊராட்சி: வெள்ளத்தூவல்
* கிராமம்: வெள்ளத்தூவல்
* மாவட்டம்: இடுக்கி
* ஆற்றுப் படுகை: முத்திரப்புழா
* ஆறு: முத்திரப்புழா
* அணையிலிருந்து ஆற்றுக்கு விடுவிப்பு: முத்திரப்புழா
* நிறைவு ஆண்டு: 2016
* திட்டத்தின் பெயர்: வெள்ளத்தூவல் நீர்மின் திட்டம்
* அணை வகை: பைஞ்சுதை, ஈர்ப்பு
* வகைப்பாடு: தடுப்பணை
* அதிகபட்ச நீர் மட்டம்: 474.80 மீ
* முழு நீர்த்தேக்க நிலை: 472.0 மீ
* நீர்த்தேக்கம்: 0.069 Mm3
* ஆழமான அடித்தளத்திலிருந்து உயரம்: 16 மீ
* நீளம்: 75 மீ
* நீர்க்கசிவுப் பாதை: தடுப்பில்லாத
* உயர் நிலை: 472.00 மீ
* நீர் வெளியேற்றம்: 1, வட்ட வகை, 1 மீ. விட்டம்

## மேற்கோள்கள்

பகுப்பு:கேரளத்தில் சுற்றுலாத் துறை
பகுப்பு:இடுக்கி மாவட்ட அணைகள்
வெள்ளத்தூவல்

**வெள்ளத்தூவல்** (*Vellathuval*) என்பது இந்திய மாநிலமான கேரளாவின் இடுக்கி மாவட்டத்தில் உள்ள ஒரு கிராமமாகும்.

## மக்கள்தொகை
2011ஆம் ஆண்டு இந்திய மக்கள்தொகை கணக்கெடுப்பின்படி, வெள்ளத்தூவலில் 7217 ஆண்களும் 7292 பெண்களும் உட்பட 14,509 பேர் வசித்தனர். 2001ஆம் ஆண்டு மக்கள்தொகை 14845ஆக இருந்தது.

## பள்ளி

* வெள்ளத்தூவல் உயர்நிலைப்பள்ளி

## வழிபாட்டுத் தலங்கள்

* வெள்ளத்தூவல் அருள்மிகு அன்னபூர்ணா தேவி கோவில்
* வெள்ளத்தூவல் நகர ஜும்மா மசூதி
* புனித ஜார்ஜ் போரன் தேவாலயம்
* புனித ஜூட் சேப்பல்
* புனித அல்போன்சா தேவாலயம்
* சரோன் தேவாலயம் (பெந்தேகோஸ்தே தேவாலயம்) 
* இந்திய பெந்தேகோஸ்தே தேவாலயம்
* பெத்தேல் மார்தோமா தேவாலயம்
* நூருல் ஹுதா ஜும்மா மசூதி செல்லியாம்பரா
* சிறிகிருஷ்ண சுவாமி கோவில்
* அய்யப்பன் கோவில் வெள்ளத்தூவல்

## அலுவலகங்கள்

* செங்குளம் நீர்மின் திட்டம்
* பன்னியாறு நீர்மின் திட்டம்
* வெள்ளத்தூவல் அஞ்சல் அலுவலகம்
* கூட்டுறவு வங்கி
* எஸ்பிஐ வெள்ளத்தூவல்
* வெள்ளத்தூவல் காவல் நிலையம்
* வெள்ளத்தூவல் ஊராட்சி மன்ற அலுவலகம்
* கிரிசி பவன் வெள்ளத்தூவல்
* அரசு மருத்துவமனை வெள்ளத்தூவல்
* வெள்ளத்தூவல் சிறு நீர்மின் திட்டம்

## மேற்கோள்கள்
கம்போங் பாரு எல்ஆர்டி நிலையம்

**கம்போங் பாரு எல்ஆர்டி நிலையம்** (ஆங்கிலம்: *Kampung Baru LRT Station*; மலாய்: *Stesen Kampung Baru*; சீனம்: 甘榜峇鲁) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஒரு நிலத்தடி இலகுரக விரைவுப் போக்குவரத்து *(LRT)* நிலையமாகும்.

இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கோம்பாக் எல்ஆர்டி நிலையம் வரையிலான இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது. இரண்டாவது கட்டமைப்பில் செரி ரம்பாய் எல்ஆர்டி நிலையம் சேர்க்கப்படவில்லை.

## பொது

கம்போங் பாரு எல்ஆர்டி நிலையம், கிளானா ஜெயா வழித்தடத்தில் தற்போது உள்ள ஐந்து நிலத்தடி நிலையங்களில் ஒன்றாகும். 

கம்போங் பாருவின் தெற்கு விளிம்பில் அமைந்துள்ள கம்போங் பாரு நிலையம்; அம்பாங்-கோலாலம்பூர் உயர்த்தப்பட்ட நெடுஞ்சாலை *(Ampang–Kuala Lumpur Elevated Highway)* மற்றும் கிள்ளான் ஆறுக்கு அருகில் அமைந்துள்ளது.

## அமைவு

கேஎல்சிசி எல்ஆர்டி நிலையம் போலவே இந்த நிலையமும் கோலாலம்பூர் மாநகர மையத்தில் கிள்ளான் ஆறுக்கு குறுக்கே அமைந்துள்ளது; மற்றும் கம்போங் பாரு குடியிருப்பாளர்களை கோலாலம்பூர் மாநகர மையத்துடன் இணைக்கும் புகழ்பெற்ற சலோமா பாலத்திலிருந்து 130 மீட்டர் தொலைவில் அமைந்துள்ளது. இந்த நிலையம் கம்போங் பாரு பகுதிக்கு சேவை செய்வதை முதன்மை நோக்கமாகக் கொண்டது.

### நிலத்தடி நடைபாதைகள்

கம்போங் பாரு எல்ஆர்டி நிலையம், கிளானா ஜெயா வழித்தடத்தின் மற்ற நிலத்தடி நிலையங்களைப் போலவே, மூன்று அடுக்கு நிலைகளைக் கொண்ட ஓர் எளிமையான கட்டுமானமாகும்: தெரு மட்டத்தில் ஒரு நுழைவு நிலை; நிலத்தடியில் ஒரு நிலை; மற்றும் நடைபாதையில் ஒரு நிலை என மூன்று நிலைகள் உள்ளன. 

அனைத்து நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது. நிலையத்தின் இரண்டு எதிர்த் திசைகளுக்கும் ஒரே ஒரு தீவு மேடை உள்ளது.

இந்த நிலையத்தில், தெரு மட்டத்திலிருந்து இரண்டு அணுகல் வாயில்கள் உள்ளன. அவற்றில் ஒன்று மற்றொன்றை விட பெரியது; மற்றும் முதன்மை நுழைவாயிலாகவும் செயல்படுகிறது.

## காட்சியகம்

Kampung Baru station (Kelana Jaya Line) (exterior), Kuala Lumpur.jpg
Kampung Baru LRT Station ticket machine (211210).jpg
Kampung Baru LRT Station entrance (211210) 01.jpg
Kampung Baru LRT Station concourse (211210) 05.jpg


## மேலும் காண்க
* கோலாலம்பூர் மாநகர மையம்
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
பொய்த்தோற்ற உறுப்பு

**பொய்த்தோற்ற உறுப்பு**, **மாய உறுப்பு** அல்லது **பூத உறுப்பு** (*phantom limb*) என்பது உடலில் துண்டிக்கப்பட்ட அல்லது விடுபட்ட உறுப்பு இன்னும் இணைந்து உள்ளது போன்ற உணர்வு ஆகும். இது பொரும்பாலும் சிகிச்சைக்கு இசைந்து கொடுக்காத ஒரு நாட்பட்ட நிலையாகும். தனது துண்டுபட்ட தொடையின் அசைவுகளின் போது அங்குள்ள உணர்ச்சி இழைகளின் வெட்டுபட்ட முனைகள் தூண்டப்படுகையில் இல்லாத உறுப்பிலிருந்து உணர்வு எழுவது போல் நோயாளி உணர்வார். சில நேரங்களில் இல்லாத இந்த உறுப்பில் வலியைக் கூட நோயாளி உணரலாம். உறுப்புகளை இழந்த நபர்களில் தோராயமாக 80%–100% பேர் துண்டிக்கப்பட்ட உறுப்புகளில் வலி உணர்வுகளை அனுபவிக்கின்றனர். இருப்பினும் இவர்களில் ஒரு சிறிய சதவீதம் மட்டுமே வலிமிகுந்த பொய்த்தோற்ற உறுப்பு உணர்வை (பொய்த்தோற்ற வலி) அனுபவிக்கின்றனர். ஒப்பீட்டளவில் உறுப்புகள் நீக்கப்பட்ட நபர்களில் பொதுவாகக் காணப்படும் இந்த உணர்வுகள் பெரும்பாலும் சிகிச்சையின்றி இரண்டு முதல் மூன்று ஆண்டுகளுக்குள் தானாகவே சரியாகிவிடும். பொய்த்தோற்ற உறுப்பு வலி (phantom limb pain [PLP]) குறித்தும் அதற்கான சிகிச்சை முறைகள் குறித்துமான ஆராய்ச்சிகள் தொடர்ந்து நடைபெற்று வருகின்றன.

## அறிகுறிகள்
உடலுறுப்பு நீக்கப்பட்டவர்களில் பெரும்பாலானோர் (80%–100%) பொய்த்தோற்ற உறுப்பு உணர்வினை அனுபவிக்கிறார்கள். அவர்களில் சிலருக்கு இது ஒரு வலியற்ற உணர்வாகவே இருக்கும். இந்நபர்கள் இப்பூத உறுப்பினை தங்கள் உடலின் ஒரு பகுதியாகவே உணர்வர்.

பூத உறுப்பினை உணரும் நபர்கள் சில சமயங்களில் சைகை செய்வது, அரிப்பு, இழுப்பு, அல்லது பொருட்களை எடுக்க முயற்சிப்பது போன்ற உணர்வுகளை அடைவதுண்டு. தங்களது விடுபட்டுப் போன உறுப்பு பெரும்பாலும் குறுகியதாக உள்ளது போலும் சிதைந்தும் வலிமிகுந்த நிலையில் இருப்பது போலும் அவர்கள் உணரவர். சமயத்தில் மன அழுத்தம், பதற்றம், வானிலை மாற்றங்கள் போன்றவற்றால் அவ்வலியானது மோசமாக உணரப்படும். தீவிர வானிலை காரணமாக — குறிப்பாக உறைபனி வெப்பநிலைக்குக் கீழே — இவ்வுணர்வு அதிகரிக்கவும் வாய்ப்புள்ளது. பூத உறுப்பு வலி பொதுவாக இடைப்பட்டதாக இருப்பதென்றாலும் சில சமயங்களில் தொடர்ந்து உணரப்படும். காலப்போக்கில் இவற்றின் தீவிரம் பொதுவாகக் குறைந்து விடும்.

பூத உறுப்புகளின் மீதான அடக்கப்பட்ட நினைவுகள் நீக்கப்பட்ட பிறகும் அவ்வுறுப்புகளின் மீதான உணர்வுகளுக்கான காரணமாக அமைகின்றன. குறிப்பாக, நோயாளிகள் தங்களது விரல் நகங்கள் தங்கள் உள்ளங்கையில் புதைவது போன்ற உணர்வினை தங்களது பூத உறுப்புகளில் வலியாக உணர்வதாக பல அறிக்கைகள் வெளிவந்துள்ளன. நீக்கப்பட்ட உறுப்பின் காரணமாக நரம்பு மண்டலத்தின் இயக்க நரம்பணு வெளியீடு பெருக்கப்படும் காரணத்தால் நோயாளி அந்நரம்பணுத் தகவல்களின் மேலோட்டத்தை வலியைப் போல் உணர்கின்றனர். நீக்கப்பட்ட உறுப்பு முன்னர் இயங்கிக் கொண்டிருந்த காலத்தில் கையை மடக்குவதற்கான நரம்பியல் இயக்கக் கட்டளைகளும் நகங்களை உள்ளங்கையை அழுத்தும் உணர்வு நரம்பணுத் தகவல்களும் உறுப்பு நீக்கப்பட்ட பின்னர் அடக்கப்பட்ட நினைவுகளாக மாறிவிடுகின்றன. மூளையில் முந்தைய நரம்பியல் இணைப்புகள் காரணமாக இந்த நினைவுகள் அழியாமல் இருந்து விடுகின்றன.

## தரவுகள்

## மேலும் படிக்க

* 
* 
* 
* 

* Hanyu-Deutmeyer AA, Cascella M, Varacallo M. Phantom Limb Pain. 2023 Aug 4. In: StatPearls [Internet]. Treasure Island (FL): StatPearls Publishing; 2024 Jan–. PMID: 28846343.

## வெளி இணைப்புகள்

* Phantom limb syndrome: A review M.E.J. ANESTH 19 (2), 2007

பகுப்பு:நரம்பியல் நோய்கள்
பகுப்பு:நரம்பியல் குறைபாடுகள்
பகுப்பு:நரம்பியல் சீர்குலைவுகள்
பகுப்பு:நரம்பியல் கோளாறுகள்
3,3,5-மும்மெத்தில்வளையயெக்சனால்

**3,3,5-மும்மெத்தில்வளையயெக்சனால்**  (*3,3,5-Trimethylcyclohexanol*) C9H18O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். இச்சேர்மம் இரத்தநாள விரிவாக்கியான சைக்கிளேண்டிலேட்டு மருந்து, ஓமோசலேட்டு எனப்படும் 3,3,5-மும்மெத்தில்வளையயெக்சைல் 2-ஐதராக்சிபென்சோயேட்டு , நரம்பு முகவரான 3,3,5-மும்மெத்தில்வளையயெக்சைல் 3-பிரிடைல்பாசுபோனேட்டு ஆகியனவற்றைத் தயாரிக்க உதவும் முன்னோடிச் சேர்மமாகும். ஐசோபோரோன் என்ற α,β-நிறைவுறாத கார்பனைல் சேர்மத்தை ஐதரசனேற்றம் செய்து 3,3,5-மும்மெத்தில்வளையயெக்சனாலைத் தயாரிக்கலாம்.  இச்சேர்மம் புதினாவின் சுவை மணத்தைக் கொண்டுள்ளது.
 
## மேற்கோள்கள்

பகுப்பு:ஆல்ககால்கள்
பகுப்பு:வளையயெக்சனால்கள்
சவுதி அரேபியாவில் ஆல்ககால்

**சவூதி அரேபியாவில் ஆல்ககால்** (*Alcohol in Saudi Arabia*) மிகவும் திட்டமிடப்பட்டும் ஒழுங்குமுறைபடுத்தப்பட்டும்  கட்டுப்படுத்தப்படுகிறது.

## வரலாறு.
1952 ஆம் ஆண்டுக்கு முன்னர் இந்த இராச்சியத்தில் மது விற்பனை சட்டப்பூர்வமாக இருந்தது. இருப்பினும், 1952 ஆம் ஆண்டு முதல் மன்னர் இபின் சவுத் அவர்களால் விற்பனை  முற்றிலும் தடை செய்யப்பட்டது. 

2024 ஆம் ஆண்டில், ரியாத்தின் புறநகர்ப் பகுதியில் ஒரு மது கடை திறக்கப்படும் என்று அறிவிக்கப்பட்டபோது இந்த கட்டுப்பாடு மாற்றப்பட்டது. எதையும் வாங்குவதற்கு  அரசுப்பிரதிநிதிகள் அடையாளத்தை வழங்க வேண்டிய முசுலீம் அல்லாத அரசுப்பிரதிநிதிகளுக்கு  மட்டுமே இந்த கடை அணுகக்கூடியதாக இருக்கும். கறுப்புச் சந்தை மற்றும் சட்டவிரோத ஆல்ககால்  இறக்குமதியை எதிர்த்துப் போராட இந்த முடிவு எடுக்கப்பட்டது. .

## சட்டம்.
சவுதி அரேபிய இராச்சியத்தில் மது அருந்தும் சாதாரண மக்களுக்கு அபராதம் விதிக்கப்பட்டு சிறையில் அடைக்கப்படுவார்கள், மேலும் வெளிநாட்டினரும் நாடு கடத்தப்படுவார்கள்.

## மேற்கோள்கள்

பகுப்பு:நாடு வாரியாக ஆல்ககால்
சிங்களைட்டு

**சிங்களைட்டு** (*Sinhalite*) என்பது MgAl(BO4) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். போரேட்டு கனிமமாக இது வகைப்படுத்தப்படுகிறது. 

முதன்முதலில் இலங்கையில் (சிலோன்) 1952 ஆம் ஆண்டில் இக்கனிமம் கண்டுபிடிக்கப்பட்டது.  இலங்கையின் சமசுகிருதப் பெயரான சிங்களம் என்ற பெயரிலிருந்து சிங்களைட்டு என்ற பெயர் இக்கனிமத்தின் பெயராக வைக்கப்பட்டது. 

மடகாசுகர், தான்சானியா மற்றும் மியான்மர் (பர்மா) ஆகிய நாடுகளிலும் இரத்தினக் கல் தரமான சிங்களைட்டு கனிமத்தைக் காணலாம். சிங்களைட்டு மிகவும் பொதுவாகக் காணப்படும் நிறம் வெள்ளையும் சாம்பலும் கலந்த நிறமாகும்.  சாம்பல்-நீலம் அல்லது வெளிறிய முதல் அடர் பழுப்பு வரையிலான நிறத்திலும் இது காணப்படுகிறது. வெளிர் இளஞ்சிவப்பு மற்றும் பழுப்பு இளஞ்சிவப்பு படிகங்கள் தான்சானியாவில் காணப்படுகின்றன.

பன்னாட்டு கனிமவியல் சங்கம் சிங்களைட்டு கனிமத்தை Shl என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
பகுப்பு:கனிமங்கள்
பகுப்பு:நேர்ச்சாய்சதுரக் கனிமங்கள்
வசில்செவர்கிணைட்டு

**வசில்செவர்கிணைட்டு** (*Vasilseverginite*) என்பது Cu9O4(AsO4)2(SO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மிகவும் ஓர் அரிய ஆர்சனேட்டு- சல்பேட்டு  கனிமமாக இது வகைப்படுத்தப்படுகிறது. இதன் கட்டமைப்பு ஒரு புதிய வகையாகும். தோல்பாச்சிக்கு எரிமலை, ஆக்சைடு அயனிகள் கொண்ட உப்பாக இருப்பது என பல கனிமங்களின் பொதுவான அம்சத்தைக் கொண்டுள்ளது. இருப்பினும், இது ஆர்சனேட்டு மற்றும் சல்பேட்டு ஆகிய இரண்டும் உள்ள முதல் தோல்பாச்சிக்கு தாமிரம் ஆக்சி உப்பாகும்.  வசில்செவர்கிணைட்டு ஒற்றைச்சரிவச்சு அமைப்புடன்  P21/n  என்ற இடக்குழுவில் படிகமாகிறது. 

பன்னாட்டு கனிமவியல் சங்கம் வசில்செவர்கிணைட்டு கனிமத்தை Vas என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:ஆர்சனேட்டு கனிமங்கள்
பகுப்பு:சல்பேட்டுகள்
பகுப்பு:தாமிரம்(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
கம்போங் பாரு

**கம்போங் பாரு** (ஆங்கிலம்: *Kampung Baru*; மலாய்: *Kampong Bharu*; சீனம்: 甘榜峇鲁) என்பது மலேசியா, கோலாலம்பூர், கோலாலம்பூர் மாநகர மையப் பகுதிக்கு அருகில் அமைந்துள ஒரு பறநகர்ப் பகுதியாகும். 

இந்தப் பறநகர்ப் பகுதியில் வசிப்பவர்களில் பெரும்பாலோர் மலாய்க்காரர்கள் ஆவார்கள். கம்போங் பாரு என்பது ஒரு மலாய் மொழிச் சொல் ஆகும்;  புதிய கிராமம் என பொருள்படும்.

## பொது

1899-ஆம் ஆண்டில் சிலாங்கூர் சுல்தான் சுல்தான் அலாதீன் சுலைமான் சா *(Sultan Alaeddin Suleiman Shah)* அவர்களின் அரசுரிமையின் கீழ் கம்போங் பாரு எனும் கிராமம் மலாய்க்காரர்களுக்கானவேளாண் குடியேற்றமாக *(Malay Agricultural Settlement)* உருவாக்கப்பட்டது. கிராமம் உருவாக்கப்பட்டது குறித்து 1950-இல் அரசிதழில் வெளியிடப்பட்டது.

அப்போதிருந்து, கம்போங் பாருவின் வளர்ச்சி என்பது; நவீன நகர வாழ்க்கைக்கு எதிரான நிலைப்பாட்டைக் கொண்டிருந்தது. அந்த வகையில் அதுவே மலாய்க் கலாச்சாரத்தின் அரசியல் அடையாளமாகவும் மாறியது.

### விடுதலை ஆதரவு இயக்கம்

இரண்டாம் உலகப் போருக்குப் பிறகு வளர்ந்த விடுதலை ஆதரவு இயக்கத்தின் போது மலாய் அரசியலில் இந்தக் கம்போங் பாரு பகுதி ஒரு சிறப்பு இடத்தை வகித்தது. கம்போங் பாருவில் சுல்தான் சுலைமான் மன்றம் உள்ளது. அந்த மன்றத்தில்தான் பிரித்தானிய காலனித்துவ எதிர்ப்பு அரசியல் கூட்டங்கள் அடிக்கடி நடைபெற்றன.

பிரித்தானிய காலனித்துவ எதிர்ப்பு அரசியல் கூட்டங்களின் வழியாக, ஐக்கிய மலாய் தேசிய அமைப்பு எனும் அம்னோ மலேசியாவின் அரசியல் கட்சியும் உருவானது

## காட்சியகம்

File:Kampong Bharu gate (220813).jpg
File:Kg Bharu (221110) 01.jpg
File:Cloudy Morning - Kampung Baru VS KLCC - Sunrise.jpg
File:Kampung Baru, Kuala Lumpur, 2010.jpg
File:Jalan Raja Muda Musa, Kampong Bharu (220813).jpg


## மேலும் காண்க
* கோலாலம்பூர் மாநகர மையம்
* தித்திவாங்சா
* புக்கிட் பிந்தாங்
* வங்சா மாஜு
* செத்தியா வங்சா
* அம்பாங்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:கோலாலம்பூர்
மலேசியாவின் பெருநகரப் பகுதிகள்
பேராற்றல் நாடுகள்

## அறிமுகம்
பேராற்றல் நாடுகள் (Superpower Nations) என்பது ஆற்றல், அரசியல், பொருளாதாரம், இராணுவ சக்தி ஆகிய துறைகளில் மற்ற நாடுகளை விட மிகுந்த ஆதிக்கம் செலுத்தும் நாடுகளை குறிக்கின்ற ஒரு பெயராகும். 20ஆம் நூற்றாண்டில் அமெரிக்கா மற்றும் சோவியத் யூனியன் ஆகியவை முதன்முதலில் பேராற்றல் நாடுகளாக உருவாகின. இதே போல் சில நாடுகள் எதிர்காலத்தில் பெரும் சக்தியாக உருவாகும் வாய்ப்புகள் உள்ளன.

## முக்கிய பண்புகள்
**உலக அரசியல் மற்றும் பொருளாதார மேலாதிக்கம்**: இந்த நாடுகள் பல சர்வதேச அமைப்புகளை வழிநடத்துகின்றன, மற்றும் உலகின் முக்கியமான பொருளாதார சுழற்சிகளை கட்டுப்படுத்துகின்றன.

**இராணுவ சக்தி**: அதிகப்படியான இராணுவ நிதி, ஆயுதங்கள், அணு ஆயுதங்களின் ஆதிக்கம் மற்றும் உலகின் பல பகுதிகளில் தலையீடுகள்.

**செயல்திறன் மற்றும் நிலைத்தன்மை**: அறிவியல், தொழில்நுட்ப வளர்ச்சியில் மிகுந்த முதலீடு மற்றும் வளர்ச்சியுள்ள கல்வித்துறை.

## பேராற்றல் நாடுகளின் வரலாற்று வளர்ச்சி

### 1. பழைய பேராற்றல் நாடுகள்

* **பிரிட்டன்**: 19ஆம் நூற்றாண்டில் பிரிட்டன் ஒரு பேராற்றல் நாடாக இருந்தது, குறிப்பாக தொழில்துறை புரட்சிக்கு பின் அதன் ஆற்றலால் உலகின் பெரும்பாலான பகுதிகளை கொலோனியாக ஆட்சி செய்தது.

* **பிரான்ஸ், ஜெர்மனி**: இவை இரண்டுமே பல்வேறு காலகட்டங்களில் யூரோப்பில் ஆதிக்கம் செலுத்தின. குறிப்பாக ஜெர்மனி, இரண்டாம் உலகப் போரின் போது ஒரு மிகப்பெரும் இராணுவ சக்தியாக திகழ்ந்தது.

### 2. அதிநவீன பேராற்றல் நாடுகள்

* **அமெரிக்கா**: இரண்டாம் உலகப் போருக்குப் பின்னர் அமெரிக்கா உலகின் பெரிய பொருளாதார மற்றும் இராணுவ சக்தியாக மாறியது. அதன் கணிசமான இராணுவ படை, ஜி.டி.பி (GDP), மற்றும் உலகளாவிய தன்மையான உறவுகள் இதற்குக் காரணம்.
* **சோவியத் யூனியன்**: 1945ல் இரண்டாம் உலகப் போருக்குப் பிறகு, சோவியத் யூனியன் ஒரு பேராற்றல் நாடாக உருவாகியது. 1991ல் அதன் வீழ்ச்சிவரை, உலக இராணுவ மற்றும் அரசியல் துறையில் அதன் தாக்கம் அதிகமாக இருந்தது.

### 3. எதிர்கால பேராற்றல் நாடுகள்

* **சீனா**: 21ஆம் நூற்றாண்டில் சீனா பொருளாதார வளர்ச்சியிலும் தொழில்நுட்ப மேம்பாட்டிலும் மிகப்பெரிய வளர்ச்சியை அடைந்துள்ளது. அதற்கான சான்றுகள் அதன் பொருளாதார வளர்ச்சி, இராணுவ ஆற்றல், மற்றும் அறிவியல் ஆராய்ச்சித் துறையில் உள்ள முதலீடுகள் ஆகும்.
* **இந்தியா**: வளர்ந்துவரும் பொருளாதாரமும், மக்களின் செழிப்பு, கல்வித்துறையின் மேம்பாடு மற்றும் அதில் பல்வேறு தொழில்நுட்ப வளர்ச்சிகள் ஆகியவற்றால் இந்தியா எதிர்காலத்தில் ஒரு பேராற்றல் நாடாக உருவாகும் என கணக்கிடப்படுகிறது. 

## வளர்ச்சி படிகள்

* **உள்நாட்டுப் பொருளாதார மேம்பாடு**: உள்நாட்டு உற்பத்தி (GDP) வளர்ச்சி.
* **கல்வி மற்றும் ஆராய்ச்சி**: முக்கியமான கல்வித் துறை மற்றும் ஆராய்ச்சி வளர்ச்சி.
* **சர்வதேச ஒத்துழைவு**: பிற நாடுகளுடன் இராணுவ மற்றும் பொருளாதார ஒத்துழைப்புகள்.
டாங் வாங்கி எல்ஆர்டி நிலையம்

**டாங் வாங்கி எல்ஆர்டி நிலையம்** (ஆங்கிலம்: *Dang Wangi LRT Station*; மலாய்: *Stesen LRT Dang Wangi*; சீனம்: 金马律) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஒரு நிலத்தடி இலகுரக விரைவுப் போக்குவரத்து *(LRT)* நிலையமாகும்.

இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கோம்பாக் எல்ஆர்டி நிலையம் வரையிலான இரண்டாவது கட்டமைப்புப் பிரிவின் 12 நிலையங்கள் கட்டப்பட்டன. அவற்றில் ஒரு பகுதியாக 1 சூன் 1999 அன்று இந்த நிலையம் கட்டப்பட்டது. இரண்டாவது கட்டமைப்பில் செரி ரம்பாய் எல்ஆர்டி நிலையம் சேர்க்கப்படவில்லை.

## பொது

கம்போங் பாரு எல்ஆர்டி நிலையம், கிளானா ஜெயா வழித்தடத்தில் தற்போது உள்ள ஐந்து நிலத்தடி நிலையங்களில் ஒன்றாகும். 

நிலையத்தின் அணுகல் நுழைவாயில், மத்திய கோலாலம்பூரின் வடகிழக்கு முனையில் அம்பாங் சாலையில் அமைந்துள்ளது. புக்கிட் நானாஸ் நேரடியாக அம்பாங் சாலையின் குறுக்கே உள்ளது; மற்றும் கிள்ளான் ஆறு நிலையத்திற்குப் பின்னால் உள்ளது.

### டாங் வாங்கி சாலை

நிலையத்தின் பெயரான டாங் வாங்கி என்பது டாங் வாங்கி சாலையில் இருந்து பெறப்பட்டது. இந்த நிலையம் மத்திய கோலாலம்பூரின் வடகிழக்கு பகுதிகளுக்குச் சேவை செய்வதை இலக்காகக் கொண்டுள்ளது.

டாங் வாங்கி எல்ஆர்டி நிலையம், கிளானா ஜெயா வழித்தடத்தின் மற்ற நிலத்தடி நிலையங்களைப் போலவே, மூன்று அடுக்கு நிலைகளைக் கொண்ட ஓர் எளிமையான கட்டுமானமாகும்: தெரு மட்டத்தில் ஒரு நுழைவு நிலை; நிலத்தடியில் ஒரு நிலை; மற்றும் நடைபாதையில் ஒரு நிலை என மூன்று நிலைகள் உள்ளன. 

### தீவு மேடை

அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது. நிலையத்தின் இரண்டு எதிர்த் திசைகளுக்கும் ஒரே ஒரு தீவு மட்டுமே மேடை உள்ளது.

இந்த நிலையத்தில், தெருநிலை மட்டத்திலிருந்து ஒரே ஓர் அணுகல் வாயில் மட்டுமே உள்ளது. அதுவே முதன்மை நுழைவாயிலாகவும் செயல்படுகிறது.

## காட்சியகம்

File:Dang Wangi LRT.jpg
File:Dang Wangi station (Kelana Jaya Line), Kuala Lumpur.JPG
File:Dang Wangi3.JPG|
Dang Wangi LRT Station platform (211210) alt2.jpg


## மேலும் காண்க
* கோலாலம்பூர் மாநகர மையம்
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
இலியுகிணைட்டு

**இலியுகிணைட்டு** (*Ilyukhinite*) என்பது  (H3O,Na)14Ca6Mn2Zr3Si26O72(OH)2·3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இயூடியலைட்டு குழு கனிமமாக இது வகைப்படுத்தப்படுகிறது.  

கொடுக்கப்பட்ட மூலக்கூற்று வாய்ப்பாடு எளிமைப்படுத்தப்பட்டுள்ளது. வளைய சிலிக்கேட்டு குழுக்களின் இருப்பை இது காட்டாது. இலியுகிணைட்டு என்பது அக்குவாலைட்டு கனிமத்திற்குப் பிறகு ஐதரோனியம் அயனி இனங்களை வரையறுக்கும் இரண்டாவது குழு பிரதிநிதியாகும்.

பன்னாட்டு கனிமவியல் சங்கம் இலியுகிணைட்டு கனிமத்தை Ily என்ற குறியீட்டால் அடையாளப்படுத்துகிறது.

## மேற்கோள்கள்

## மேலும் வாசிக்க
* Johnsen, O., Ferraris, G., Gault, R.A., Grice, D.G., Kampf, A.R., and Pekov, I.V., 2003. The nomenclature of eudialyte-group minerals. The Canadian Mineralogist 41, 785–794

பகுப்பு:கால்சியம் கனிமங்கள்
பகுப்பு:மாங்கனீசு(II) கனிமங்கள்
பகுப்பு:கனிமங்கள்
பகுப்பு:சிர்க்கோனியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:முக்கோணவமைப்புக் கனிமங்கள்
பெர்ரோ-பெர்ரி-ஆர்ன்பிளெண்டு

**பெர்ரோ-பெர்ரி-ஆர்ன்பிளெண்டு** (*Ferro-ferri-hornblende*) ☐Ca2(Fe2+4Fe3+)(Si7Al)O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பெர்ரோ-பெர்ரி-ஆர்ன்பிளெண்டு கனிமம் அத்தியாவசிய காலியிடத்தைக் கொண்டுள்ளது (☐). இது  இத்தாலியின் பியத்மாந்து மண்டலத்தில் உள்ள டொரினோ நகரத்தின் கேனவேசு பகுதியில் கண்டுபிடிக்கப்பட்டது. 

பன்னாட்டு கனிமவியல் சங்கம் பெர்ரோ-பெர்ரி-ஆர்ன்பிளெண்டு கனிமத்தை Ffhbl என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:கனிமங்கள்
பகுப்பு:இரும்பு(II,III) கனிமங்கள்
பகுப்பு:ஒற்றைச்சரிவச்சுக் கனிமங்கள்
வாயிரகைட்டு

**வாயிரகைட்டு** (*Wairakite*) என்பது Ca8(Al16Si32O96)•16H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அனல்சிம் கட்டமைப்பிலான சியோலைட்டு கனிமமாக இது வகைப்படுத்தப்படுகிறது. ஆனால் கால்சியம் அயனியைக் கொண்டிருக்கிறது.  1955 ஆம் ஆண்டில் செக்கோசுலோவாக்கிய கனிமவியலாளர் ஆல்ஃபிரட் சுடெய்னரால் நியூசிலாந்தின் வட தீவில் உள்ள வாயிரகையில்  கண்டுபிடிக்கப்பட்ட இக்கனிமம் கண்டுபிடித்த  இடத்தின் நினைவாக வாயிரகைட்டு எனப்பெயரிடப்பட்டது. முதல் கண்டுபிடிப்புகள் நீர்வெப்ப மாறுபாட்டால் ஆன சிலிக்கா மிகு இரையோலைட்டு இழைமுடிச்சுகள், இக்னிம்பிரைட்டுகள் மற்றும் எரிமலை பாறைகள் ஆகும். கனிமம் பின்னர் உருமாற்ற பாறைகள் மற்றும் புவிவெப்ப பகுதிகளில் கண்டுபிடிக்கப்பட்டது. இது 1970 ஆம் ஆண்டு ஆய்வகத்தில் முதன்முதலில் வெற்றிகரமாகத் தயாரிக்கப்பட்டது. 

பன்னாட்டு கனிமவியல் சங்கம் வாயிரகைட்டு கனிமத்தை Wrk என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:கனிமங்கள்
பகுப்பு:சியோலைட்டுகள்
பகுப்பு:ஒற்றைச்சரிவச்சுக் கனிமங்கள்
சிறப்பு நடவடிக்கைகள் குழு (ஜம்மு காஷ்மீர்)

**சிறப்பு நடவடிக்கைகள் குழு** (*Special Operations Group* (*SOG*) இந்தியாவின் ஜம்மு காஷ்மீரில் செயல்படும் காவல்துறையின் தந்திரோபாய பிரிவு ஆகும்.இக்காவல் பிரிவு பயங்கரவாத எதிர்ப்பு நடவடிக்கைகளை மேற்கொள்கிறது.இக்குழுவில் 2300+ காவலர்கள் மற்றும் காவல் அதிகாரிகள் உள்ளனர். ஜம்மு காஷ்மீர் காவல்துறையிலிருந்து திறன்மிகு காவலர்களை தேர்வு செய்து சிறப்பு நடவடிக்கை குழுவில் சேர்க்கப்படுகின்றனர்.  
## இதனையும் காண்க
* பஞ்சாப் காவல்துறையின் சுவாத் பிரிவு
* பயங்கரவாத எதிர்ப்புப் படை (தமிழ்நாடு)
* பயங்கரவாத எதிர்ப்புப் படை (மேற்கு வங்காளம்)
* போர்ஸ் ஒன் (மகாராட்டிரம்)

## மேற்கோள்கள்

பகுப்பு:பயங்கரவாத எதிர்ப்புப் படைகள்
பகுப்பு:ஜம்மு காஷ்மீர் அரசு
பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
இராகினி உபாத்யாயா

**இராகினி உபாத்யாயா கிரேலா** (*Ragini Upadhyaya Grela*) (பிறப்பு 9 நவம்பர் 1959), **இராகினி உபாத்யாயா** என்று பிரபலமாக அறியப்படும் இவர் நேபாளத்தைச் சேர்ந்த ஓவியரும், பாடலாசிரியரும் மற்றும் பரோபகாரரும் ஆவார். இவர் நேபாள நுண்கலை அகாதாமியின் இரண்டாவது  வேந்தராகப் பணியாற்றினார். இராகினி தனது அடிமன வெளிப்பாட்டியம் மற்றும் பண்பியல்  ஓவியங்களில் பாரம்பரிய தொன்மம், குறியீட்டுவாதம் மற்றும் நவீனத்துவத்தின் இணைவுக்காக அறியப்படுகிறார். இவரது ஓவியர் பெரும்பாலும் சமூக வர்ணனை மற்றும் பெண்ணிய அல்லது தாய்வழி கருப்பொருள்களைக் கொண்டுள்ளது.

சால்வதோர் தாலீ, வின்சென்ட் வான் கோ மற்றும் ஜார்ஜ் சேகல் ஆகியோரின் தாக்கம் இவரது ஓவியங்களில் அடங்கும்.

இராகினி மகளிர் கலைஞர்கள் குழுவின் நிறுவனத் தலைவராகவும் உள்ளார். இவரது ஓவியங்கள் உலக வங்கி அருங்காட்சியகம், பிராட்போர்டு அருங்காட்சியகம் (ஐக்கிய இராச்சியம்) புகுயோகா ஆசிய கலை அருங்காட்சியம் (யப்பான்), தெற்காசிய நாடுகளின் பிராந்தியக் கூட்டமைப்பின் செயலகம் (நேபாளம்) மற்றும் திரிபுவன் பன்னாட்டு வானூர்தி நிலையம் உள்ளிட்ட பல்வேறு இடங்களில் காட்சிக்கு வைக்கப்பட்டுள்ளன. பிபி கொய்ராலா அறக்கட்டளை மற்றும் பார்பரா அமைதி அறக்கட்டளையின் செயற்குழுக்களில் உறுப்பினராக உள்ளார்.  மேலும் சிவதா அன்பு அறக்கட்டளையின் தலைவராகவும் உள்ளார். இது குறைந்த வருமானம் கொண்ட குடும்பங்களுக்கான, குறிப்பாக குழந்தைகள், பெண்கள் மற்றும் சிறுபான்மையினருக்கான கல்வித் திட்டத்தின் மூலம் சமூகப் பணியில் ஈடுபட்ட ஒரு அமைப்பாகும். இந்த அறக்கட்டளை மூளைக் காய்ச்சல் பற்றிய விழிப்புணர்வையும் ஏற்படுத்துகிறது.

## தொழில் வாழ்க்கை
1979 ஆம் ஆண்டில், விஸ்வேஷ்வர பிரசாத் கொய்ராலா மற்றும் பால் கிருஷ்ணா சாமா ஆகியோர் இராகினியின் இலாப நோக்கற்ற ஓவியங்களின் கண்காட்சியில் கலந்து கொண்டனர். இந்த நிகழ்வு இவரது பணிக்கு கணிசமான கவனத்தை ஈர்த்தது. மேலும் நேபாளத்தில் முற்போக்கான வட்டங்களில் இவர் நன்கு அறியப்பட்டார்.

1986 ஆம் ஆண்டில் மன்னர் பிரேந்திராவின் பிறந்தநாளில் ராணி ஐஸ்வர்யா ஷா இவரது கண்காட்சியை திறந்து வைத்தபோது இராகினி மேலும் முக்கியத்துவம் பெற்றார். இது இங்கிலாந்தில் படிக்க உதவித்தொகை பெற வழிவகுத்தது.

நேபாளத்தில் நவீன நுண்கலை அருங்காட்சியகத்தை நிறுவும் நோக்கத்தில்,  நேபாளத்தின் பிரதம மந்திரி சுசில் கொய்ராலாவால் நேபாள நுண்கலை அகாதாமியின் முதல் பெண் தலைவராக 2014 இல் நியமிக்கப்பட்டார்.

தனது தந்தையின் உதவியுடன், இராகினி நுண்கலை துறையில் தன்னை நிலைநிறுத்திக் கொண்டார்.  65 க்கும் மேற்பட்ட தனி கண்காட்சிகளை நடத்தியுள்ளார்.

## தொண்டுப் பணிகள்
இராகினி சிவதா அன்பு அறக்கட்டளையின் தலைவராக உள்ளார். மறைந்த மகள் சிவதா உபாத்யாய் கிரேலாவின் நினைவாக இது 2017 ஆம் ஆண்டில் நிறுவப்பட்டது. இவரின் மகள் பிப்ரவரி 2016 இல் மூளையுறை அழற்சி நோயால் இறந்தார்.

இந்த அறக்கட்டளை மூளையுறை அழற்சி நோய் தடுப்பூசி குறித்த விழிப்புணர்வை ஏற்படுத்துவதையும், நேபாளத்தில் பின்தங்கிய சிறுமிகளின் கல்வியை உதவித்தொகை மூலம் மேம்படுத்துவதையும் நோக்கமாகக் கொண்டுள்ளது.

## மேற்கோள்கள்

## வெளி இணைப்புகள்
*Ragini Art & Life (official website)
**[https://www.worldcat.org/oclc/1019835979 Ragini Upadhyay – A leading modern Nepali Artist]* (retrospective book)

பகுப்பு:பெண்ணியவாதிகள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இந்தியக் கலைஞர்கள்
ஆண்டிமனி ஐந்தாக்சைடு

**ஆண்டிமனி ஐந்தாக்சைடு** (*Antimony pentoxide*) என்பது Sb2O5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். ஆண்டிமனியும் ஆக்சிசனும் சேர்ந்து உருவாகும் இச்சேர்மத்தில் ஆண்டிமனி +5 என்ற ஆக்சிசனேற்ற நிலையில் உள்ளது. ஆண்டிமனி பெண்டாக்சைடு என்ற பெயராலும் இச்சேர்மம் அறியப்படுகிறது. 

## கட்டமைப்பு
ஆண்டிமனி பெண்டாக்சைடு நையோபியம்  பெண்டாக்சைடு சேர்மத்தின் அதே கட்டமைப்பைக்  கொண்டுள்ளது. உரூட்டைல் கனிமத்தின் கட்டமைப்பிலிருந்து வழிப்பெறுதியாக இதன் அமைப்பு பெறப்படுகிறது.  ஆண்டிமனி சிதைந்த எண்கோண அமைப்பில் ஆறு ஆக்சிசன் அணுக்களால் ஒருங்கிணைக்கப்படுகிறது. SbO6 எண்முகத்தோடு மூலை மற்றும் விளிம்பை பகிர்ந்து கொள்கிறது.

## தயாரிப்பு
ஆண்டிமனி பெண்டாகுளோரைடை நீராற்பகுப்பு செய்வதன் மூலம் நீரேற்றப்பட்ட ஆக்சைடு தயாரிக்கப்படுகிறது. அல்லது பொட்டாசியம் அறு ஐதராக்சோ ஆண்டிமோனேட்டு(V) சேர்மத்தை  அமிலமயமாக்கல் மூலம் இது தயாரிக்கப்படுகிறது. நைட்ரிக் அமிலத்துடன் ஆண்டிமனி மூவாக்சைடை ஆக்சிசனேற்றம் செய்வதன் மூலமும் இது தயாரிக்கப்படுகிறது.

## பயன்கள்
ஆண்டிமனி பெண்டாக்சைடு, ஏபிசு எனப்படும் அக்ரைலோநைட்ரைல் பியூட்டாடையீன் சுடைரீன் பலபடி மற்றும் பிற நெகிழிகளில் தீத்தடுப்பானாகவும், தைட்டானியம் டை ஆக்சைடு தயாரிப்பில் திரளாக்கும் பொருளாகவும் பயன்படுத்தப்படுகிறது. சில சமயங்களில் கண்ணாடி, சாயம் மற்றும் பசைகள் தயாரிப்பிலும் இது பயன்படுத்தப்படுகிறது. 

Na+ உள்ளிட்ட அமிலக் கரைசலில் உள்ள பல நேர்மின் அயனிகளுக்கு அயனிப் பரிமாற்ற பிசினாகவும் (குறிப்பாக அவற்றின் தேர்ந்தெடுக்கப்பட்ட தக்கவைப்புகளுக்கு) பலபடியாக்கலுக்கும்  ஆக்சிசனேற்ற வினையூக்கியாகவும்  ஆண்டிமனி ஐந்தாக்சைடு பயன்படுத்தப்படுகிறது.

## பண்புகள்
நீரேற்றப்பட்ட ஆக்சைடு நைட்ரிக் அமிலத்தில் கரையாது. ஆனால் செறிவூட்டப்பட்ட பொட்டாசம் ஐதராக்சைடு கரைசலில் கரைந்து பொட்டாசியம் அறு ஐதராக்சோ ஆண்டிமோனேட்டு(V) அல்லது KSb(OH)6 சேர்மத்தைக் கொடுக்கிறது. 

## வினைகள்
700 °செல்சியசு (1,290 °பாரங்கீட்டு) வெப்பநிலைக்கு சூடாக்கப்படும் போது, ​​மஞ்சள் நீரேற்றப்பட்ட பெண்டாக்சைடு சேர்மமானது Sb6O13 என்ற வாய்ப்பாடு கொண்ட நீரற்ற வெள்ளை நிறத் திண்மப் பொருளாக மாறுகிறது. ஆண்டிமனி(III) மற்றும் ஆண்டிமனி(V) இரண்டு ஆக்சிசனேற்ற நிலைகளும் இங்கு உள்ளன. 900 °செல்சியசு (1,650 °F) வெப்பநிலைக்கு சூடாக்கும்போது  α மற்றும் β வடிவங்களில் Sb2O4 என்ற வாய்ப்பாடு கொண்ட வெள்ளை நிற கரையாத தூளை உருவாக்குகிறது. β வடிவம் எண்முக இடைவெளிகளிலும் பிரமிடு SbIIIO4 அலகுகளிலும் ஆண்டிமனி(V) அயனியைக் கொண்டுள்ளது. இந்த சேர்மங்களில், ஆண்டிமனி(V) அணு ஆறு ஐதராக்சி  குழுக்களுடன் எண்முகமாக ஒருங்கிணைக்கப்படுகிறது.

ஐதரசன் அல்லது பொட்டாசியம் சயனைடுடன் சேர்த்து சூடாக்குவதன் மூலம் ஆண்டிமனி பெண்டாக்சைடை ஆண்டிமனி உலோகமாகக் குறைக்க முடியும்.

## மேற்கோள்கள்

பகுப்பு:ஆக்சைடுகள்
பகுப்பு:ஆண்டிமனி(V) சேர்மங்கள்
பயங்கரவாத எதிர்ப்புப் படை (மேற்கு வங்காளம்)

**தீவிரவாத எதிர்ப்புப் படை** (*Counter Insurgency Force* (*CIF West Bengal*), இந்தியாவின் மேற்கு வங்காள காவல்துறையின்   பயங்கரவாத எதிர்ப்புப் படை ஆகும்.  இதன் தலைமையிடம் தெற்கு கொல்கத்தாவில் உள்ள *கரியா* பகுதியில் உள்ளது. இப்பிரிவு 2010ஆம் ஆண்டில், காவல்துறையில் சிறப்பாக செயல்படும் காவலர்கள் மற்றும் காவல் அதிகாரிகளை தேர்வு செய்து நிறுவப்பட்டது. இப்படையில் 1,000 பேர் உள்ளனர். துர்காபூர் மற்றும் சல்போனியில் இப்படையினர்க்கு சிறப்பு பயிற்சி வழங்கப்படுகிறது. இப்படைப்பிரிவுக்கு கூடுதல் காவல்துறை தலைமை இயக்குநர் தலைமை வகிப்பார். இப்படை நக்சலைட்டு-மவோயிஸ்ட் கிளர்ச்சிகளை ஒடுக்க செயல்படுகிறது.
## இதனையும் காண்க
* நக்சலைட்டு-மவோயிஸ்ட் கிளர்ச்சி
* சிறப்பு நடவடிக்கைகள் குழு (ஜம்மு காஷ்மீர்)
* பஞ்சாப் காவல்துறையின் சுவாத் பிரிவு
* பயங்கரவாத எதிர்ப்புப் படை (தமிழ்நாடு)
* போர்ஸ் ஒன் (மகாராட்டிரம்)
## மேற்கோள்கள்

பகுப்பு:பயங்கரவாத எதிர்ப்புப் படைகள்
பகுப்பு:இராணுவம் அல்லாத பயங்கரவாத எதிர்ப்பு அமைப்புகள்
பகுப்பு:மேற்கு வங்காள அரசு
டிசிப்ரோசியம்(III) சல்பைடு

**டிசிப்ரோசியம்(III) சல்பைடு**  (*Dysprosium(III) sulfide*) என்பது Dy2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். டிசிப்ரோசியமும் கந்தகமும் சேர்ந்து இந்த இருமச் சேர்மம் உருவாகும்.
 
## தயாரிப்பு
மந்தவாயுச் சூழல் அல்லது வெற்றிடத்தில் தூய்மையான டிசிப்ரோசியம் மற்றும் கந்தகத்தை சேர்த்து சூடுபடுத்தினால் டிசிப்ரோசியம்(III) சல்பைடு உருவாகும்:
::2Dy + 3S -> Dy2S3

ஐதரசன் சல்பைடு மற்றும் டிசிப்ரோசியம் ஆக்சைடு ஆகியவற்றைச் சேர்த்து வினைபுரியச் செய்தாலும் டிசிப்ரோசியம்(III) சல்பைடு உருவாகும்:
::Dy2O3 + 3H2S -> Dy2S3 + 3H2O

## இயற்பியல் பண்புகள்

டிசிப்ரோசியம்(III) சல்பைடு மஞ்சள்-ஆரஞ்சு-பழுப்பு நிற படிகங்களை உருவாக்குகிறது: கனசதுர மற்றும் ஒற்றைச்சரிவச்சு அமைப்புகள் உருவாகின்றன. 

பழுப்பு-சிவப்பு, கருப்பு அல்லது பச்சை நிறத்தில் படிகங்களை உருவாக்குகிறது என்பதற்கான சான்றுகளும் உள்ளன.

வறண்ட காற்றில் படிகங்கள் நிலைப்புத்தன்மை கொண்டுள்ளன. ஆனால் ஈரப்பதமான காற்றில் அவை மெதுவாக நீராற்பகுப்பு செய்யப்படுகின்றன. இந்த சேர்மம் நீர் மற்றும் அமிலங்களில் மிதமாக கரைகிறது.

## வேதிப் பண்புகள்
டிசிப்ரோசியம்(III) சல்பைடு காற்றில் நன்றாகச் சூடுபடுத்தினால் ஆக்சிசனேற்றம் அடைகிறது:
::Dy2S3 + 3O2 → Dy2O2S + 2SO2

## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:சல்பைடுகள்
பகுப்பு:பாறை உப்பு படிகக் கட்டமைப்பு
அபய் மற்றும் ராணி பாங்

**அபய் பாங்** மற்றும் **ராணி பாங்** (*Abhay and Rani Bang*) ஆகிய இருவரும் இந்தியாவிலுன் மகாராட்டிராவிலுள்ள கட்சிரோலி மாவட்டத்தில் பணிபுரியும் ஆர்வலர்கள் மற்றும் சமூக சுகாதார ஆய்வாளர்கள் ஆவர். 2018இல் இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது, 2018

## பணிகள்
உலக சுகாதார அமைப்பு மற்றும் ஐக்கிய நாடுகளின் சிறுவர் நிதியம் ஆகியவற்றால் அங்கீகரிக்கப்பட்டு, இந்தியா முழுவதும் மற்றும் ஆப்பிரிக்காவின் சில பகுதிகளில் செயல்படுத்தப்படும் குழந்தை இறப்பு வீதங்களை கணிசமாகக் குறைத்த ஒரு திட்டத்தை இவர்கள் ஒன்றாகக் கண்காணித்தனர். அபய் மற்றும் ராணி ஆகிய இருவரும் கிராமப்புற சுகாதார சேவை மற்றும் ஆராய்ச்சியில் ஈடுபட்டுள்ள சமூக ஆரோக்கியத்திற்கான கல்வி, செயல் மற்றும் ஆராய்ச்சிக்கான இலாப நோக்கற்ற சங்கத்தை  நிறுவினர்.

இவர்கள் மகாராட்டிரா பூசண் விருதை வென்றுள்ளனர். மேலும் இலக்னோவில் உள்ள சஞ்சய் காந்தி முதுகலை மருத்துவ அறிவியல் நிறுவனத்தில் இருந்து கௌரவ டாக்டர் பட்டம் பெற்றுள்ளனர். மும்பையில் உள்ள எஸ். என். டி. டி மகளிர் பல்கலைக்கழகமும் ராணி பேங்கிற்கு கௌரவ விருது வழங்கியுள்ளது. உலகின் அதிக தாக்கத்தை ஏற்படுத்தும் கல்வி மற்றும் மருத்துவ இதழ்களில் ஒன்றான *தி லான்செட்* இவர்களை "கிராமப்புற இந்தியாவில் சுகாதாரப் பாதுகாப்பின் முன்னோடிகள்" என்று விவரித்தது. ஜான்ஸ் ஹாப்கின்ஸ் புளூம்பெர்க் பொது சுகாதாரப் பள்ளியின் சர்வதேச சுகாதாரத் துறையின் புகழ்பெற்ற முன்னாள் மாணவர் விருதை இவர்கள் பெற்றுள்ளனர். இவர்களின் தொழில் வாழ்க்கையின் போது, சமூக அடிப்படையிலான ஆரம்ப சுகாதாரப் பராமரிப்பில் ஒரு மறுமலர்ச்சியை வளர்க்க உதவியுள்ளனர். 2016 ஆம் ஆண்டில், ஜான்ஸ் ஹாப்கின்ஸ் பல்கலைக்கழகம் இவர்களுக்கு புகழ்பெற்ற முன்னாள் மாணவர் விருதை வழங்கியது.
வலது|thumb|தங்கள் இளைய மகன் அம்ருத்துடன் அபய் மற்றும் ராணி பாங்,

## குழந்தை இறப்பு விகிதத்தில் குறைப்பு
வலது|thumb|தான் வடிவமைத்த மூச்சு எண்ணிக்கை கருவியுடன் அபய் பாங்
மே 2017 இல், மகாராட்டிரா மாநிலத்தில் குழந்தை இறப்பு மற்றும் ஊட்டச்சத்து குறைபாட்டை எவ்வாறு குறைப்பது என்பது குறித்த பரிந்துரைகளை வழங்க பம்பாய் உயர் நீதிமன்றம் அபய் பாங்கை அழைத்தது. இவர் அளித்த பரிந்துரைகளை  உயர் நீதிமன்றம் ஏற்றுக்கொண்டு, மாநில அரசுக்கு அதன் கொள்கை முடிவுகளில் பரிந்துரைகளை இணைத்து தகுந்த நடவடிக்கைகளை எடுக்குமாறு உத்தரவிட்டது.

## மேற்கோள்கள்

## வெளி இணைப்புகள்

*SEARCH website
* NIRMAN website
* Bio data on the website of planning commission, a government website 
* ''Dr. Abhay Bang: Research with the People'' , a 2010 article by Abhay Bang in *Forbes India*
* ''Meeting the Mahatma'', an essay by Abhay Bang
* ''My Magical School'', another essay by Abhay Bang
* ''Sevagram to Shodgram'', a speech by Abhay Bang
* ''A Postcard from Dr Abhay Bang: Vidarbha, Marathwada deserve your maximum attention, CM Fadnavis'', a 2016 open letter from Abhay Bang to the Chief Minister of Maharashtra

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மகாராட்டிரப் பெண் அறிவியலாளர்கள்
பகுப்பு:வாழும் மக்கள்